Azzun Atma

Azzun Atma (arabisk: عزون عتمة, hebraisk: עזון עתמה) er en palestinsk landsby i det administrative området (guvernementet) Qalqilya øst på Vestbredden, 5 kilometer sørøst for byen Qalqilya. Ifølge Palestinsk statistisk sentralbyrå hadde Azzun Atma et folketall på rundt 1 670 innbyggere i 2006. 3,9 % av befolkningen i Azzun Atma var flyktninger i 1997.«Projected Mid -Year Population for Qalqilya guvernement by Locality 2004- 2006»   , Palestinsk statistisk sentralbyrå.«Palestinian Population by Locality and Refugee Status», Palestinsk statistisk sentralbyrå

 Historie 
Stedet har en historie som går langt tilbake. Det har blitt funnet rester fra keramikk fra Midtøstens steinalder II-epoke, fra persisk tid, hellenistisk tid, bysantinsk tid, umajjadenes kalifat korsfarertiden, ajjubidenes kalifat og mamelukk-sultanatet. Finkelstein et al. (1997): Highlands of many cultures, s. 290 Gamle steiner har blitt tatt fra tidligere bygninger, og brukt på nye hjem, og moskeen er antagelig en eldre kristen kirke. Dauphin, Claudine (1998): La Palestine byzantine, s. 808

I 1596 ble stedet registrert i osmanske skatteregistre som 'Azzun, underlagt nahiyah (administrativ region av landsbyer) av Jabal Qubal, underlagt liwa (regionen) eller sandsjak (distriktet) Nablus. Den hadde da en befolkning på 29 husholdninger, pluss to ungkarer (ugifte), alle muslimer. Landsbyboerne betalte skatt på hvete, bygg, sommeravling, oliven, geiter og birøkting. Hütteroth, Wolf-Dieter; Abdulfattah, Kamal (1977): Historical Geography of Palestine, s. 135

Da den franske utforskeren Victor Guérin besøkte stedet i 1870 ble det beskrevet som en stor arabisk landsby som da var forlatt. Mange små, firkantede hus var fortsatt delvis stående, og i nærheten av moskeen merket han seg gamle søyler og en stor stein fra eldre bygninger fra før muslimsk tid. Gamle fikentrær og vakre mimosaer var spredt over ruinene. Guérin, Victor (1875): Description Géographique Historique et Archéologique de la Palestine, s. 143-144 I stiftelsen Palestine Exploration Funds Survey of Western Palestine («Undersøkelse av vestlige Palestina», 1882) er det også beskrevet som en «landsby i ruiner». Conder, Claude Reignier; Kitchener, H. H. (1881): The Survey of Western Palestine, SWP II, s. 305

Referanser

 Litteratur 







 Eksterne lenker 

Survey of Western Palestine, Map 14:  IAA , Wikimedia commons 
‘Azzun ‘Atma Village (Fact Sheet), ARIJ
‘Azzun ‘Atma Village Profile, ARIJ
‘Azzun ‘Atma, areal photo, ARIJ

Kategori:Byer på Vestbredden
Kategori:Guvernementet Qalqilya